 27 ຄົນເສຍຊີວິດ ໃນເຫດລະເບີດ ຢູ່ບໍ່ຖ່ານຫິນ ຂອງຈີນ (ວີດິໂອ)
ເຫດລະເບີດ ຢູ່ບໍ່ຖ່ານຫິນ ໃນແຂວງຊີສວນ ໃນວັນເສົາວານນີ້ ແມ່ນຕິດຕາມມາ ຫລັງຈາກເກີດເຫດລະເບີດ ຢູ່ອີກບໍ່ນຶ່ງ ໃນແຂວງກຸຍໂຈ ໃນມື້ວັນສຸກ ທີ່ມີ 12 ຄົນຕາຍ.
ເຈົ້າໜ້າທີ່ຈີນກໍາລັງສືບສວນເບິ່ງເຫດລະເບີດໃນບໍ່ຖ່ານຫິນ ທີ່ຮ້າຍແຮງຄັ້ງທີສອງຂອງປະເທດ ໃນໄລຍະສອງມື້ຜ່ານມານີ້ ໃນວັນເສົາວານນີ້ ມີກໍາມະກອນບໍ່ຖ່ານຫິນ 27 ຄົນເສຍຊີວິດ ຢູ່ໃນເຫດລະເບີດທີ່ບໍ່ແຫ່ງນຶ່ງ ໃນແຂວງຊີສວນ ພວກເຈົ້າໜ້າທີ່ເວົ້າວ່າ ຄົນງານບໍ່ 81 ຄົນໄດ້ຖືກຊ່ວຍຊີວິດອອກມາຈາກບໍ່ຖ່ານຫີນ ຊຶ່ງ ໃນນັ້ນຢ່າງໜ້ອຍມີ 6 ຄົນ ທີ່ໄດ້ຮັບບາດເຈັບສາຫັດ ແລະ ອີກສິບກວ່າຄົນໄດ້ຮັບບາດ ເຈັບເລັກນ້ອຍ ການລະເບີດດັ່ງກ່າວ ແມ່ນມີຂຶ້ນພາຍຫລັງ ທີ່ເກີດເຫດລະເບີດ ຢູ່ບໍ່ຖ່ານຫີນແຫ່ງນຶ່ງ ທີ່ສັງຫານ 12 ຄົນ ເຈົ້າໜ້າທີ່ເວົ້າວ່າ ອຸບັດຕິເຫດທີ່ເກີດຂຶ້ນບໍ່ແຫ່ງນຶ່ງໃກ້ແຂວງ Guizhou ໃນວັນສຸກຜ່ານມາ ແມ່ນເປັນຍ້ອນການລະເບີດຂອງອາຍແກັສ ບໍ່ຖ່ານຫິນຂອງຈີນ ແມ່ນຮວມຢູ່ໃນພວກບໍ່ຖ່ານຫິນ ທີ່ເປັນອັນຕະລາຍທີ່ສຸດ ຂອງໂລກ